## Omistajastrategia

Omistajastrategialla ei ole mitään tiettyä määrämuotoa, mutta seuraavassa on lueteltuna sellaisia asioita, joihin omistaja omistajastrategiassaan voi halutessaan soveltuvin osin ottaa kantaa. Omistajastrategiaa on hyvä tarkastella aika ajoin ja erityisesti, mikäli olosuhteissa tai tavoitteissa tapahtuu muutoksia.

Omistajastrategia on osakkaiden yhteinen näkemys siitä, mitä he yritykseltä odottavat. Se kertoo, kauanko he haluavat olla osakkaina, pyritäänkö esim. nopeaan kasvuun vai painotetaanko kannattavuutta, minkälaisia riskejä omistajina ollaan valmiita ottamaan. Omistajastrategia ottaa kantaa myös siihen, halutaanko omistajakuntaa laajentaa vaikkapa ottamalla mukaan esim. uusia avainhenkilöitä tai pääomasijoittaja ja minkälaisia lisäsijoituksia osakkaat ovat valmiita tekemään.

Omistajastrategia voi jakautua esimerkiksi seuraavasti:

**Omistajatahto**, jossa on kuvattu se, mitä yrityksen perustamisella on tavoiteltu sekä se, millaiseksi yrityksen halutaan tulevaisuudessa muodostuvan.

**Omistamisen strategia**, jossa on kuvattu se, mitä yrityksen omistukselle halutaan tapahtuvan eri tilanteissa sekä omistajien riskinottohalukkuus, rahoituspolitiikka ja osinkopolitiikka.

**Omistajalinjaukset,** joita omistajat haluavat viestittää toimivalle johdolle.

OMISTAJATAHTO

Yrityksen tarkoitus (Mitä tarkoitusta yritys omistajien näkökulmasta toteuttaa)

*Kuvaa muutamalla lauseella, mitä tarkoista varten yritys on perustettu ja mitä tehtävää sen on ajateltu yhteiskunnassa toteuttavan.*

Millaiseksi yrityksen halutaan pitkällä tähtäimellä muodostuvan

*Päämäärä on useimmiten ajallisesti vähintään 5 vuoden päässä*

*Päämäärä vastaa kysymykseen – ”Millaiseksi yrityksen halutaan pidemmällä aikavälillä kehittyvän?”*

OMISTAMISEN STRATEGIA

Mitkä ovat omistuksen reunaehdot

*Mikä on omistajien suhtautuminen omistuksen laajentamiseen*

*Perheyrityksissä esim. sukupolvenvaihdoskysymykset*

*Mikä on omistajien riskinottopolitiikka (rahoitusrakenne) ja millaisia lisäsijoituksia omistajat ovat valmiita tekemään yritykseen*

*Mikä on omistajien tahtotila osingonjakopolitiikasta*

Mitkä ovat omistamiseen liittyvät menettelyt ja esim. kokouskäytännöt

*Sovitaan omistajien yhteiset palaverikäytännöt ja omistajastrategian päivitysmenettely*

**OMISTAJALINJAUKSET**

Yrityksen arvopohja (Mitkä ovat ne arvot, joita yrityksen tulee noudattaa)

*Luettele arvot*

Mikä on omistajien haluama osaamispohja hallitukselle

*Millaista osaamista hallituksessa tulisi olla, jotta se parhaalla mahdollisella tavalla tukee omistajastrategian toteutumista?*

*Mitä asioita omistajat haluavat painottaa, kun he valitsevat hallitukseen jäseniä?*

Mikä on hallituksen rooli

*Millaisia odotuksia omistajilla on hallituksen suhteen?*

* *Missä määrin omistaja toivoo hallituksen erilaisten roolien painottuvan?  
  esimerkiksi valvova, liiketoimintaa kehittävä ja/tai strateginen rooli*

Mikä on omistajien rooli yhtiössä

*Ovatko omistajat töissä yhtiössä? / Onko yrityksen aina ja kaikissa tilanteissa työllistettävä omistajat?*

**Miten omistajat haluavat toteuttaa palkitsemisen**

*Millaista palkitsemispolitiikkaa omistajat haluavat yrityksessä noudatettavan?*

Mitkä ovat omistajien asettamat konkreettiset tavoitteet yhtiölle?

*Tässä omistajat antavat hallitukselle esim. seuraavia taloudellisia tavoitteita*

* *Kasvu - orgaaninen/ yritysostot*
* *Tulos - suhteellinen / absoluuttinen*
* *Omavaraisuusaste - lainat /pääomat*

*Muita omistajien asettamia tavoitteita voivat olla esim. tavoitteet*

* *Kansainvälistymiselle*
* *Vastuullisuudelle*
* *Henkilöstöpolitiikalle*